ኢሉ ለማሚኑን ኣተባቢዑን ንተወልደ ኣመዝጊቡዎ። ካብተን ተጻርየን ዝሓለፋ 13 ደርፍታት ከኣ፡ "ኣስመረተይ መዓረይ ተኽሊ ወይኒ!" እትብል ናይቲ ተለሚኑ ዝተወዳደረ፡ ዝነኣሰን ድምጻዊ ተወልደ ረዳ ደርፊ ቀዳመይቲ ወጺኣ። ተወልደ ነቲ ፍጻሜ ኣይርስዖን'ዩ። እቲ ዕዉት ምስተሮቐሐ ህዝቢ ነቲ መድረኽ ብጣቕዒት ኣንጎድጒዱዎ። ተወልደ ንኹሎም ኣብቲ ውድድር ዝተሳተፉ ገዳይም ድምጻውያን በሊጹ ጸብለል ክብል ኣይተጸበየን። ግን ከኣ ነብሱ ኣየተዓባበየን " ምናልባት ዕድመይ ርእዮም ንከተባብዑኒ ኢሎም ዝገበሩዎ'ዩ ይመስለኒ" ክብል ከኣ ነቲ ፍጻሜ ኣቕልል ኣቢሉ ይገልጾ። ኮይኑ ግን እቲ ቐዳማይ ዝወጽአ ተወልደን፡ ካልአይቲ ዝወጽኣ መምህረ ለምለም ገብረእግዚኣብሄርን፡ ኣብ ሳልሳይ ተርታ ዝተሰርዐ፡ " ከም ኮኾብ ኣብ ሰማይ ተሰቒላ፡ መብራህቲ ተብርህ ብጩራ፡ ልበይ ደም ሰሪቡ ብፍቕራ!" ብእትብል ውርይቲ ደርፉ ዝፍለጥ ነፍሲ ሄር ድምጻዊ ትካቦ ወልደማርያም ኣብ መድረኽ ቀሪቦም ሽልማቶም ወሲዶም። ብድሕሪኡ ተወልደ፡ ካብ መደበር ብሰለስተ ቕርሺ ጊታር ዓዲጉ፡ በቲ ኣብ ውሽጡ ዝሰረጸ ፍቕሪ ሙዚቃ ተደሪኹ፡ ደርፍታትን ኣጸዋውታን ምስራዊ ሙዚቀኛ ፈሊደር ኣል-ጠረሽ እናሰምዐ ነብሱ ክምህርን ክለማመድን ጀሚሩ። ዳሕራይ እምበርቶ ባርቦይ ምስ ካብ ዝተባህለ ውሩይ ዓይኒ-ስውር ሙዚቀኛ፡ ትምህርቲ ሙዚቃ ቀሲሙ፡ ኣብ ኤርትራ ካብቶም ንጊታር ዘዛርቡዋ ፍሉጣት ሙዚቀኛታት ኮይኑ። ንተወልደ ረዳን መሰልቱን፡ ዘበናዊ ሙዚቃ ዝመሃረ: ልዑል ተውህቦ ሙዚቃ ዝነበሮ፡ ኢጣልያዊ ዓይነ ስውር እምበርቶ ባርቡይ ንኹሉ ዓይነት መሳርሒታት ዝመልኽ ሊቅ-ሙዚቃ እዩ ነይሩ። ተወልደ ብኽእለትን ፍልጠትን ሙዚቃ ባርቡይ አዕሊሉ ኣይጸግብን እዩ። ኤርትራዊ ስነጥበባዊ፡ "ብቅብኣ ኣቢለ ቃንዛይ ከውጽእ ክኢለ ኢየ" ኣብራር ዑስማን፡ "ስነ ጥበብ ዓይኒ: ልብን ዕላማን ህዝቢ'ዩ" ክልቲኦም ብሓባር ኮይኖም፡ ነታ ሓሙሽተ ኣውታር ዘለዋ ክራር፡ ንመዳመቒ ዝኸውን ሻድሸይቲ ገመድ ወሲኾም ከምዝሰርሑዋን ኣብ ሙዚቃ ትግርኛ ሓባራዊ ኣበርክቶ ከምዝገበሩን ይዝክር። ተመራማሪ ታሪኽን ጸሓፍን ዳዊት መስፍን፡ " ህርመት ጊታር ተወልደ ካብቲ ፍቕሪ ሙዚቃ ዘሕደረይን እናኽሰምዖ ክሳብ ሕጂ ፍለይ ባህታ ዝፈጠረለይን እዩ" ክብል ንክእለት ተወልደ ረዳ ብኣድናቖት ይገልጾ። ዳዊት ግን ብህርመት ጊታሩ ጥራሕ ኣይኮነን ዘድንቖ። ኣብ ስሳታት ንዓይን መዛኖይን "ሽገይ ሃቡኒ!'
